Številka: 478-402/2017

Datum: 5. 4. 2019

**MESTNI SVET**

**MESTNE OBČINE PTUJ**

**ZADEVA:**

**NASLOV:**

**PRIPRAVIL:**

**PRAVNA**

**PODLAGA:**

**POROČEVALEC:**

**PRISTOJNO**

**DELOVNO TELO:**

**PREDLOG**

**SKLEPA:**

Predlog za obravnavo na 5. redni seji Mestnega sveta Mestne občine Ptuj

Predlog Sklepa o prodaji nepremičnine katastrska občina 387 Kicar parcela 786/4

Oddelek za gospodarske dejavnosti

Nina Majcen Ogrizek, višja svetovalka

23. člen Statuta Mestne občine Ptuj (Uradni vestnik Mestne občine Ptuj, št. 9/07) in 76. člen Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14, 7/15 in 9/17)

Andrej Trunk, vodja Oddelka za gospodarske dejavnosti

Nina Majcen Ogrizek, višja svetovalka na Oddelku za gospodarske dejavnosti

Odbor za finance, Odbor za gospodarstvo

Mestni svet Mestne občine Ptuj sprejme predlog Sklepa o prodaji nepremičnine katastrska občina 387 Kicar parcela 786/4 v predloženem besedilu.

**Nuška GAJŠEK,**

**županja Mestne občine Ptuj**

Priloge:

* predlog sklepa z obrazložitvijo

PREDLOG

april 2019

Na podlagi 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj, na \_\_\_ seji, dne \_\_\_ aprila 2019, na predlog županje sprejel naslednji

**S K L E P**

Proda se nepremičnina katastrska občina 387 Kicar parcela 786/4 (ID 6825308), v izmeri 110 m2.

Izhodiščna vrednost nepremičnine znaša 792,00 EUR. V vrednosti ni zajet davek.

Prodaja navedene nepremičnine se opravi v skladu z določili Zakona o kmetijskih zemljiščih (Uradni list RS, št. 71/11 - uradno prečiščeno besedilo, 58/12, 27/16, 27/17 - ZKme-1D in 79/17).

Ta sklep prične veljati z dnem sprejema na Mestnem svetu Mestne občine Ptuj.

Številka: 478-402/2017

Datum:

O b r a z l o ž i t e v :

**a.) Pravna podlaga:**

Navedena nepremičnina je zajeta v Načrtu ravnanja z nepremičnim premoženjem Mestne občine Ptuj za leto 2019, ki je bil sprejet ob sprejemu Odloka o spremembah Odloka o proračunu Mestne občine Ptuj za leto 2019. Predlagana prodaja se bo izvedla v skladu z določili Zakona o kmetijskih zemljiščih (Uradni list RS, št. 71/11 - uradno prečiščeno besedilo, 58/12, 27/16, 27/17 - ZKme-1D, 79/17). Po sprejetju predlaganega sklepa bo ponudba za prodajo objavljena na oglasni deski Upravne enote Ptuj in na enotnem državnem portalu E-uprava. Gradivo je predhodno obravnavala Komisija za ravnanje s stvarnim premoženjem Mestne občine Ptuj.

**b.) Predmet in obseg stvarnega premoženja:**

* Nepremičnina v katastrski občini 387 Kicar parcela 786/4, v izmeri 110 m2.
* Nepremičnina se večinoma nahaja v območju stavbnih zemljišč, severni del parcele pa v območju kmetijskih zemljišč.
* Prostorski izvedbeni akt: OPN



* Nepremičnina v naravi predstavlja del dvorišča.
* Nepremičnina bo prodana po načelu videno kupljeno. Kupec bo s sklenitvijo pogodbe izrecno potrdil, da je seznanjen z dejanskim in pravnim stanjem predmetne nepremičnine, zato iz tega naslova zoper prodajalko ne bo mogel uveljavljati nobenih zahtevkov.
* Na delu nepremičnine, ki je namenjen prodaji, si bo Mestna občina Ptuj pridržala brezplačno služnostno pravico za potrebe vzdrževanja, popravila, obnove in nadzora izgrajene komunalne infrastrukture – vodovoda.

**c.) Pravni pregled stanja stvarnega premoženja:**

Pri navedeni nepremičnini je na dan vpogleda v zemljiško knjigo (5.4.2019) vknjiženo javno dobro, vendar je že predlagana ureditev zemljiškoknjižnega stanja skladno s sprejetim sklepom o ukinitvi grajenega javnega dobra.

**č.) Ocenitev stvarnega premoženja:**

Komisija za ravnanje s stvarnim premoženjem Mestne občine Ptuj je sklenila, da se pri razpolaganju s predmetno nepremičnino upošteva vrednost, po kateri se je odsvojilo primerljive nepremičnine.

V skladu z navedenim znaša tako vrednost nepremičnine katastrska občina 387 Kicar parcela 786/4 792,00 EUR (56 % - stavbno zemljišče 12,00 EUR/m2; 44 % - kmetijsko zemljišče 1,00 EUR/m2).

**d.) Stroški pravnega posla:**

Kupec prevzame stroške davka, stroške notarskih storitev ter stroške vknjižbe lastninske pravice na svoje ime in v svojo korist v zemljiški knjigi.

Na podlagi navedenega mestnemu svetu predlagam obravnavo in sprejem sklepa v predloženem besedilu.

Pripravila: Nuška GAJŠEK,

Nina M. Ogrizek županja Mestne občine Ptuj